EkBass/fiwiki-20250220-pages-articles huggingface dataset:
Finnlink

pienoiskuva|M/S Finnclipper Korppoossa, matkalla kohti Naantalin satamaa. FinnLink on osa Finnlinesia, ja se kuljettaa rahtia ja automatkustajia meritse kotipaikkansa Naantalin sataman ja Kapellskärin sataman välillä. Lähtöjä kummastakin satamasta on päivittäin kolme seuraavilla laivoilla: * M/S Finnclipper * M/S Finnfellow * M/S Finnsailor * Lisäksi M/S Finneagle oli reitillä vuoteen 2009 saakka FinnLinkin toiminta lähtee rahtiliikenteen tarpeista. Laivat eivät poikkea Ahvenanmaalla, ja näin ollen tax-free-myyntiä ei ole. Pisimmillään matka kestää lähes kymmenen tuntia. Nopein matka on iltapäivälähtö Naantalista, jolloin matka Kapellskäriin kestää seitsemän tuntia. Vuonna 2009 FinnLink kuljetti lähes 112 000 lastiyksikköä, mikä oli 30 prosenttia vähemmän kuin vuonna 2008. Matkustajaliikenteen tärkein kohderyhmä on henkilöautoilla ja matkailuvaunuilla liikkuvat matkustajat. Vuonna 2009 reitin matkustajamäärä oli 51 000, mikä oli 27 prosenttia edellisvuotta vähemmän. Vuoden 2010 loppuun saakka Oy Finnlink Ab oli Finnlines-konserniin kuulunut itsenäinen osakeyhtiö, joka oli perustettu vuonna 1988. FinnLink aloitti liikenteensä vuonna 1989 Uudenkaupungin ja Hargshamnin välisellä reitillä. Tällä reitillä kuljetettiin maantieajoneuvojen lisäksi myös junia. Vuonna 1996 tämä linja kuitenkin lakkautettiin, ja yhtiö keskittyi joulukuussa 1996 avattuun Naantalin ja Kapellskärin väliseen linjaansa, jolla ei enää kuljetettu junia. Vuonna 1996 yhtiö ajoi myös hetken aikaa Helsingin ja Norrköpingin välistä linjaa, joka ei kuitenkaan osoittautunut menestyksekkääksi. Oy Finnlink Ab sulautui Finnlines Oyj:hin vuoden 2010 lopussa. == Lähteet == == Aiheesta muualla == * FinnLinkin verkkosivut Luokka:Suomalaiset laivayhtiöt
Night Watch

Night Watch tarkoittaa seuraavia: * Nightwatch, Silje Nergaardin albumi * Night Watch, venäläinen elokuva vuodelta 2004 * The Night Watch, brittiläinen televisioelokuva vuodelta 2011 * Kauhujen ikkuna (Night Watch), brittiläinen elokuva vuodelta 1973 * Yövartija (Nightwatch) yhdysvaltalainen elokuva vuodelta 1997 * Yövartio (Night Watch), televisioelokuva vuodelta 1995 * Yövartiosto (Night Watch), Terry Pratchettin romaani * Yövartio (Night’s Watch), kuvitteellinen järjestö George R. R. Martinin fantasiaromaaneissa ==Katso myös== * Yövartio
Yhdistetyn maailmancup 1993–1994

Yhdistetyn maailmancupin kaudella 1993–1994 järjestettiin yhdeksän osakilpailua. Kaudella otettiin käyttöön uusi pistelaskusysteemi. ==Osakilpailut ja voittajat== Päivämäärä Paikka Kilpailu Voittaja Tulokset 4\. joulukuuta 1993 Saalfelden Gundersen K90/15 km Kenji Ogiwara 11\. joulukuuta Sankt Moritz Gundersen K90/15 km Kenji Ogiwara 15\. joulukuuta Sankt Moritz Gundersen K90/15 km Kenji Ogiwara 8\. tammikuuta 1994 Schonach Gundersen K90/15 km Kenji Ogiwara 15\. tammikuuta Oslo Gundersen K120/15 km Mario Stecher 22\. tammikuuta Trondheim Gundersen K90/15 km Kenji Ogiwara 4\. maaliskuuta Vuokatti Gundersen K90/15 km Fred Børre Lundberg 12\. maaliskuuta Sapporo Gundersen K90/15 km Fred Børre Lundberg 19\. maaliskuuta Thunder Bay Gundersen K90/15 km Hippolyt Kempf ==Maailmancupin kokonaiskilpailun kymmenen parasta== Sija Urheilija Maa Pisteet 1\. Kenji Ogiwara 1135 2\. Takanori Kōno 901 3\. Fred Børre Lundberg 840 4\. Bjarte Engen Vik 815 5\. Knut Tore Apeland 720 6\. Trond Einar Elden 713 7\. Bård Jørgen Elden 472 8\. Hippolyt Kempf 451 9\. Jari Mantila 437 10\. Allar Levandi 418 *Täydellinen pistetaulukko FIS:n tietokannassa 1993–1994 Luokka:Vuoden 1993 urheilu Luokka:Vuoden 1994 urheilu
Toni Kallio

Toni Kari Mikael Kallio (s. 9. elokuuta 1978 Tampere) on suomalainen entinen jalkapalloilija. Hän oli pelipaikaltaan keskuspuolustaja tai vasen laitapuolustaja, mutta nuorempana hän pelasi myös hyökkääjänä. == Seurajoukkueura == Kallio on Tampereen Pallo-Veikkojen kasvatti. Suomen korkeimmalla sarjatasolla Veikkausliigassa hän on pelannut TPV:n lisäksi myös FC Jazzissa ja Helsingin Jalkapalloklubissa. HJK:n riveissä Kallio saavutti kaksi Suomen mestaruutta ja kaksi Suomen Cupin voittoa. Vuonna 2004 hän siirtyi Norjaan Molden joukkueeseen ja voitti seurassa seuraavana vuonna Norjan cupin. Kallio siirtyi sveitsiläisen Young Boysin riveihin helmikuussa 2007 ja sieltä entisen Suomen maajoukkuevalmentajan Roy Hodgsonin manageroimaan Fulhamiin tammikuussa 2008. Alun perin vain kauden 2007–2008 loppuun ulottunutta sopimusta jatkettiin kahdella vuodella kesällä 2008. Kallio debytoi Englannin valioliigassa 23. elokuuta 2008 Fulhamin voittaessa kotonaan Arsenalin. Kauden 2009–2010 aikana Kallio kävi kahteen eri otteeseen lainalla Mestaruussarjan Sheffield Unitedissa. Fulham vapautti hänet kauden päätteessä sopimuksen umpeuduttua. Elokuun lopussa Kallio siirtyi norjalaiseen Vikingiin, jossa pelasi vain yhdessä ottelussa tultuaan vaihdosta kentälle. Tammikuussa 2011 Kallio teki sopimuksen thaimaalaisen Muangthong Unitedin kanssa, joka oli voittanut Thaimaan-mestaruuden kahdesti peräkkäin kausilla 2009 ja 2010. Kallion ura suomalaisittain eksoottisessa jalkapallomaassa jäi kuitenkin lyhyeksi ja ainoaksi viralliseksi esiintymiseksi AFC Champions Leaguen karsintaottelu indonesialaista Sriwijayaa vastaan helmikuussa. Kesäkuussa 2011 hän palasi Suomeen ja liittyi turkulaisen Interin joukkueeseen harjoiteltuaan ensin Tampereen Ilveksen kanssa. == Maajoukkueura == Suomen maajoukkueessa Kallio debytoi 31. tammikuuta 2000 harjoitusottelussa Färsaaria vastaan. Roy Hodgsonin aikakaudella hän oli ykkösvalinta vasemman laitapuolustajan tontille. Hän on pelannut vuosien 2006 ja 2010 MM- ja vuoden 2008 EM-kilpailuiden karsinnoissa. == Saavutukset == * Suomen mestaruus 2002, 2003 * Suomen Cup 2000, 2003 * Norjan Cup 2005 == Lähteet == == Aiheesta muualla == * Esittely Suomen Palloliiton sivustolla Luokka:Suomalaiset jalkapalloilijat Luokka:Vuonna 1978 syntyneet Luokka:Elävät henkilöt
Kiimasjärvi (Karjala)

Kiimasjärvi (, ) on kylä Karjalan tasavallan Mujejärven piirin Lietmajärven kunnassa Venäjällä. Se sijaitsee samannimisen järven etelärannalla 50 kilometriä Lietmajärveltä länteen. Kylässä on 11 asukasta (vuonna 2013). Kiimasjärven kylä mainitaan ensimmäisen kerran vuonna 1556. Sen kautta kulki Lieksanjoelta Kemijoelle ja Vienanmerelle johtanut vesireitti. Toinen kulkureitti suuntautui länteen Kiitesjärvelle ja Kontokkijärvelle. Kiimasjärvi ja sen lähikylät muodostivat 1600-luvulta lähtien Repolan pogostaan kuuluneen veroläänin eli volostin, jonka asukkaat kuuluivat kuitenkin Rukajärven seurakuntaan. He puhuivat varsinaiskarjalan etelämurretta. 1700-luvun alussa Kiimasjärven volostin muut kylät olivat Kostamus, Luvajärvi, Miinoa ja Nokeus. 1900-luvun vaihteessa seudun kylät muodostivat Rukajärven kuntaan eli volostiin kuuluneen Kiimasjärven kyläkunnan. Vuonna 1905 siinä oli kymmenen kylää ja 548 asukasta. Kiimasjärven kylässä oli 18 taloa, 121 asukasta, kirkko ja koulu. Kylän osia olivat Karpanpuoli, Niemi, Ontropanniemi, Mattini, Eläjiensuari ja Tervalahti sekä järven pohjoisrannalla sijainnut Herranpuoli. Vuonna 1921 perustettiin aluksi Petroskoin ja vuodesta 1923 Paatenen kihlakuntaan kuulunut Kiimasjärven volosti. Se käsitti 18 kylää, joissa oli 1 400 asukasta. Volosti rajoittui pohjoisessa Kontokkiin ja Jyskyjärveen, idässä Rukajärveen, etelässä Repolaan ja lännessä Suomeen. Kylät jakautuivat Kiimasjärven, Luvajärven, Nokeuksen ja Tsolmajärven kyläneuvostoihin. Vuonna 1927 Kiimasjärven volosti liitettiin pääosin Rukajärven piiriin. Vuonna 1933 Kiimasjärven kyläneuvostossa oli 699 asukasta, joista valtaosa oli karjalaisia. Kiimasjärvi tunnetaan heimosotien aikana tammikuussa 1922 käydystä taistelusta, jolloin Toivo Antikaisen johtamat joukot valtasivat kylässä olleen suomalaisten tukikohdan. Vuonna 1932 Kiimasjärvelle perustettiin kolhoosi. Kerhotaloksi muutettu Jumalansynnyttäjän kirkko paloi vuonna 1937. Jatkosodan aikana neuvostoarmeija poltti kylän ja sen asukkaat evakuoitiin Arkangelin alueelle. Kiimasjärven Karpanpuolta alettiin rakentaa uudelleen vuonna 1951. Sinne siirtyi asukkaita muun muassa Luvajärven, Pääkönniemen, Nokeuksen ja Rukajärven ympäristön kylistä. Vuonna 1955 avattiin koulu, joka lakkautettiin kaksikymmentä vuotta myöhemmin. Kylässä oli myös kulttuuritalo ja karjatila. Nykyään Kiimasjärvellä on lähinnä kesäasutusta. Entisellä Herranpuolella on kostamuslaisten puutarhapalstoja. ==Lähteet== Luokka:Mujejärven piirin asutut paikat Luokka:Itä-Karjalan entiset kunnat
Ari Nyman

Ari Kalevi Nyman (s. 7. helmikuuta 1984 Turku) on uransa lopettanut suomalainen jalkapalloilija. Hän oli pelipaikaltaan yleensä keskuspuolustaja tai puolustava keskikenttäpelaaja, mutta pelasi myös laitapuolustajana. == Ura == Nymanin kasvattajaseura on turkulainen FC Inter, jonka riveissä hän pelasi 16-vuotiaana ensimmäisen Veikkausliiga-ottelunsa kaudella 2000. Läpimurtonsa hän teki kaudella 2002. Tuolloin hänet valittiin myös liigan tulokkaaksi ja lupaavimmaksi pelaajaksi. Tammikuussa 2007 Nyman siirtyi ulkomaille, kun hän teki 3,5 vuoden sopimuksen sveitsiläisseura Thunin kanssa. Ensimmäisen maaottelunsa Nyman pelasi 1. joulukuuta 2004 Bahrainia vastaan. Syksyllä 2005 Nyman pääsi mukaan myös MM-karsintaotteluihin Makedoniaa, Tšekkiä ja Romaniaa vastaan. Kesäkuussa 2007 hän oli avauskokoonpanossa EM-karsinnassa Belgiaa vastaan. Aikuisten maaotteluiden lisäksi Nyman on pelannut lukuisia nuorten ja poikien maaotteluita. Hänet valittiin vuoden 2006 parhaaksi pelaajaksi alle 21-vuotiaiden maajoukkueessa. Thunin pudottua kauden 2007–2008 jälkeen Sveitsin superliigasta Nyman ilmoitti halustaan lähteä seurasta. Heinäkuussa 2008 hän oli VfB Stuttgartin testissä. Huhtikuussa 2009 hän palasi kasvattajaseuraansa Interiin. Kauden 2010 päätyttyä Nyman teki kuusivuotisen jatkosopimuksen, jossa on optioita neljälle lisävuodelle. == Saavutukset == * Vuoden lupaava pelaaja 2002 * Nuorten maajoukkueen paras pelaaja 2006 * SM- hopea 2011, 2012 * Suomen Cup 2009, 2018 == Lähteet == === Tilastot === * * === Viitteet === == Aiheesta muualla == * Ari Nymanin esittely Interin sivustolla Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1984 syntyneet Luokka:Elävät henkilöt
Ilmari Susiluoto

Ilmari Susiluoto (15. lokakuuta 1947 Lohja – 30. maaliskuuta 2016 HelsinkiIlmari Susiluodon muistokirjoitus Helsingin Sanomissa) oli suomalainen valtiotieteen tohtori, kirjailija, tutkija ja Venäjä-asiantuntija. Susiluoto työskenteli vuodesta 1982 alkaen ulkoministeriön erikoistutkijana, etenkin Neuvostoliittoa ja Venäjää koskevissa asioissa. Vuonna 1984 hän toimi vt. apulaisprofessorina Helsingin yliopistossa. 1990-luvulla Susiluoto toimi muun muassa Venäjän ja Itä-Euroopan tutkimuksen seurassa sekä instituutin neuvottelukunnassa. Kirjailijana hän julkaisi 11 kirjaa sekä lukuisia tutkimuksia, artikkeleita ja kirja-arvosteluja. Arto Luukkanen väittää kirjassaan Tapaus Susiluoto, että Susiluoto joutui savustetuksi ulkoministeriöstä presidentti Martti Ahtisaaren kauden päätyttyä. Luukkasen mukaan Susiluoto ilmaisi liian vapaasti mielipiteitään kirjoittamissaan teoksissa, minkä vuoksi hänelle ensin ehdotettiin siirtymistä muihin tehtäviin. Susiluodon kieltäydyttyä alkoi painostus, jonka johdosta hän valmistautui oikeudenkäyntiin. Prosessin päätteeksi Susiluoto siirtyi Aleksanteri-instituuttiin diplomaattistatuksella. == Teokset == * * * * * * * * * * * * * * * == Lähteet == == Aiheesta muualla == * Susiluodon Russia Networks Luokka:Suomalaiset yhteiskuntatieteilijät Luokka:Suomalaiset tietokirjailijat Luokka:Vuonna 1947 syntyneet Luokka:Vuonna 2016 kuolleet
Xfire

Xfire oli pikaviestintäohjelma, joka oli suunnattu tietokonepelien pelaajille. Ohjelmalla voi käydä yksityis- ja ryhmäkeskusteluja muiden ohjelman käyttäjien kanssa, ladata tiedostoja (kuten ohjelman omia päivityksiä, pelien päivityksiä, teemoja, demoja sekä pelaamiseen liittyviä videoita), liittyä pelipalvelimille sekä nähdä kuinka paljon ohjelman tukemia pelejä on pelattu. Ohjelma oli saatavilla ainoastaan Windows-käyttöjärjestelmälle. Xfiren kotisivuilla tarjottiin myös Livestream-videopalvelua, joka tunnetaan ennestään myös nimellä Mogulus. Sivuilla näytetään kymmenen pelatuinta peliä Xfiren käytön aikana, ja sivuilta löytyy myös pidempi lista pelatuista peleistä. Roolipeli World of Warcraft on pitkään pitänyt vakaata kärkipaikkaa Xfiren top-listoilla. Xfiren perustivat Mike Cassidy ja Quaken maailmanmestari Dennis ”Thresh” Fong ja muita. Viacom osti Xfiren 102 miljoonalla dollarilla huhtikuussa 2006. Titan Gaming osti Xfiren 2. elokuuta 2010. Titan Gaming oli vastaperustettu yhtiö, joka oli kerännyt 1 miljoonan rahoitusta, joten kauppahinta oli tuskin tätä korkeampi. Vuonna 2011 yhtiö kuitenkin keräsi 4 miljoonaa dollaria sijoituksia ja sen johto osti yhtiön Titanilta. XFiren sosiaalinen verkkosivusto ja pikaviestinpalvelu suljettiin vuonna 2015. Vuonna 2020 www.xfire.com:issa avattiin uusi peli-, elokuva- ja tv-sivusto. Verkkosivustoa pyörittää uusiseelantilainen Enoki Limited -yhtiö. ==Lähteet== == Aiheesta muualla == * Xfiren viralliset sivut * Livestreamin viralliset sivut Luokka:Pikaviestintäohjelmat
A Coruña

A Coruña () on kaupunki Galiciassa, Espanjan luoteisosassa. Se on A Coruñan maakunnan pääkaupunki. Se on myös tärkeä satamakaupunki. Kaupungissa on asukkaita 243 978 (2015) ja metropolialue huomioon ottaen noin 460 000.Jefferey Sellers ym. (toim.): The Political Ecology of the Metropolis; Clemente J. Navarro: The Political Ecology of the Spanish Metropolis – Place, Socio–Economic and Regional Effects, 2013, s. 269 Tunnetuimpia nähtävyyksiä ovat Herkuleen torni sekä Maria Pitan patsas. Kaupungissa toimii myös jalkapalloseura Deportivo de La Coruña. A Coruñan lentoasema on Culleredossa, noin kahdeksan kilometrin päässä A Coruñan keskustasta. Kaupunki on myös tunnettu Rúa Alta -ostoskadustaan. Kaupungin lähistöllä on Marineda City -ostoskeskus. == Kuvia == Ayuntamiento, La Coruña, España, 2015-09-25, DD 44.jpg|Kaupungintalo Plaza de María Pita (A Coruña) - panoramio.jpg|Plaza de María Pita Torre de Hércules - DivesGallaecia2012-62.jpg|Torre de Hércules Crucero de la iglesia de San Jorge, La Coruña, España, 2015-09-24, DD 24.jpg|Iglesia de San Jorge Port La Coruña.JPG|A Coruñan satama Jardín de San Carlos, La Coruña, España, 2015-09-25, DD 76.jpg|Jardín de San Carlos Mirador del Monte San Pedro.001 - A Coruña.jpg|Cúpula Atlántica (näköalapaikka) A Coruña, Plaza de Cuatro Caminos, fuente - panoramio.jpg|Plaza de Cuatro Caminos Terraza exterior do Aquarium Finisterrae. A Corunha.jpg|Aquarium Finisterrae A Coruña. María Pita’s statue. Galicia (Spain).jpg|María Pita (patsas) == Lähteet == === Viitteet === ==Aiheesta muualla== Coruña Coruña
Luettelo tunnetuista hukkuneista

Tämä on luettelo tunnetuista hukkuneista. * Urmas Alender (1953–1994), virolainen muusikko. Hukkui autolautta Estonian upotessa Saaristomerellä vuonna 1994 * Peter Artedi (1705–1735), ruotsalainen biologi * John Jacob Astor IV (1864–1912), yhdysvaltalainen miljonääri, kuoli Titanicin uppoamisessa * Albert Ayler (1936–1970), yhdysvaltalainen jazzmuusikko * Ole Beich (1955–1991), yhdysvaltalainen basisti, hard rock -yhtye Guns N’ Rosesin juurina pidetyn LA Gunsin basisti; hukkui Kööpenhaminan keskustassa sijaitsevaan Sct. Jørgen -järveen * Jeff Buckley (1966–1997), yhdysvaltalainen laulaja-lauluntekijä ja kitaristi, hukkui Memphisin Wolf-jokeen tapaturmaisesti * Pontus de la Gardie (1520–1585), ranskalais-ruotsalainen sotilas, kuningas Juhana III:n vävy, hukkui Narvajokeen * Rainer Erlund (1940–2000), kansanedustaja (RKP) * Fredrik I Barbarossa (1122–1190), Pyhän saksalais-roomalaisen keisarikunnan keisari. Hukkui Salef-jokea ylittäessään Kilikiassa, Kaakkois-Anatoliassa * Bernhard von Gudden (1824–1886), Ludvig III:n henkilääkäri * Benjamin Guggenheim (1865–1912), yhdysvaltalainen miljonääri kuoli Titanicin uppoamisessa * Vladimir Garin (1987–2003), venäläinen näyttelijä * Enrique Granados (1867–1916), espanjalainen säveltäjä * Pentti Haanpää (1905–1955), suomalainen kirjailija * Harold Holt (1908–1967), australialainen poliitikko * Whitney Houston (1963–2012), amerikkalainen näyttelijä ja malli, hukkui kokaiinin yliannostuksen johtamaan sydänkohtaukseen kylpyammeessa * Matti Inkinen (1958–2009), muusikko (SIG), Raisionlahdella * Pierre Isacsson (1947–1994), ruotsalainen muusikko, hukkui Estonian onnettomuudessa * Brian Jones (1942–1969), The Rolling Stonesin jäsen * Petteri Jussila (1970–2004), liikemies * István Kertész (1929–1973), unkarilainen kapellimestari * Julius Krohn (1835–1888), suomalainen kansanrunoilija * Arvid Kurki (n. 1465 – 1522), Suomen piispa, hukkui laivansa upotessa Selkämerellä * Ludvig II (1845–1886), Baijerin kuningas vuosina 1864–1886 * Josef Mengele (1911–1979), natsilääkäri, hukkui saatuaan sydänkohtauksen uintiretkellä * James Murray (1901–1936), yhdysvaltalainen näyttelijä, mahdollisesti itsemurha * Pentti Palmunen (1921–2002), suomalainen maanviljelysneuvos * Rok Petrović (1966–1993), slovenialainen alppihiihtäjä * Asko Raivio (1947–1989), suomalainen muusikko (Kaseva) * Grigori Rasputin (1869–1916), venäläinen mystikko, hukutettiin * Percy Bysshe Shelley (1792–1822), englantilainen runoilija * Aki Sirkesalo (1962–2004), suomalainen muusikko, hukkui Thaimaassa tapaninpäivän tsunamissa * Julian Skrjabin (1908–1919), venäläinen säveltäjä * Walahfrid Strabo (k. 849), frankkilainen teologian ja historian kirjoittaja, runoilija * Isidor Straus (1845–1912), yhdysvaltalainen miljonääri kuoli Titanicilla * Iida Vihuri (1882–1929), suomalainen kansanedustaja, hukkui höyrylaiva Kurun onnettomuudessa * Dennis Wilson (1944–1983), yhdysvaltalainen muusikko * Natalie Wood (1938–1981), yhdysvaltalainen näyttelijä * Virginia Woolf (1882–1941), brittiläinen kirjailija ja feministi, hukuttautui Hukkuneista
Lou Rawls

Lou Rawls (1. joulukuuta 1933 – 6. tammikuuta 2006) oli yhdysvaltalainen soul-, jazz- ja blueslaulaja. Hän julkaisi yli 70 albumia ja toimi jonkin aikaa myös näyttelijänä. Rawls syntyi Chicagossa ja teki levytyssopimuksen Capitol Recordsin kanssa vuonna 1962. Rawlsin ensimmäinen julkaisu Capitol Recordsilla oli jazzalbumi Stormy Monday. Rawlsin albumi Live! (1966) myi kultaa. Vuonna 1971 hän julkaisi singlen Natural Man, jolla hän sai Grammyn. Vuonna 1976 Rawls julkaisi albumin All Things in Time, joka myi platinaa. Vuonna 2005 kerrottiin julkisuuteen, että Rawls sairasti aivoihin levinnyttä keuhkosyöpää. Rawls kuoli 6. tammikuuta 2006. Lou Rawls oli naimisissa Nina Malek Inman Rawlsin kanssa. Parilla oli yksi poika. Luokka:Grammy-palkinnon saajat Luokka:Yhdysvaltalaiset jazzlaulajat Luokka:Yhdysvaltalaiset soullaulajat Luokka:Yhdysvaltalaiset rhythm and blues -laulajat Luokka:Hollywood Walk of Fame Luokka:Vuonna 1933 syntyneet Luokka:Vuonna 2006 kuolleet
Samojedit

Samojedit on yhteisnimitys eräille Uralin itäpuolella eläville uralilaisille paimentolaiskansoille, jotka puhuvat samojedikieliä. Samojedikansoja ovat nenetsit eli jurakit, enetsit, nganasanit ja selkupit, joista selkupit ovat viimeisiä eteläsamojedeja. Matorit ja juratsit ovat kuolleet sukupuuttoon jo 1800-luvulla, viimeinen kamassi, joka puhui kamassien omaa kieltä, kuoli vuonna 1989. Samojedit mainittiin keskieurooppalaisissa lähteissä ensimmäisen kerran 1600-luvun lopussa, mutta kiinalaisissa lähteissä hieman ennen ajanlaskumme alkua on maininta metsästäjäkansasta, jonka arvellaan edustaneen samojedejaKorhonen & Kulonen, s. 305.. Samojedikielet ja suomalais-ugrilaiset kielet muodostavat yhdessä uralilaisen kielikunnan. Samojedit eivät kuitenkaan ole geneettisesti kovinkaan läheistä sukua läntisemmille suomalais- ugrilaisille kansoille kuten suomalaisille tai virolaisille, vaan muille alueen aasialaisille kansoille. Pohjoissamojedien tärkein elinkeino on poronhoito, ja muita elinkeinoja ovat metsästys ja kalastus. Etelämpänä asuvien selkuppien pääelinkeino on lähellä asuvien itäisten hantien tavoin oravanmetsästys, mutta myös ketunmetsästystä ja kalastusta harjoitetaan. Samojedien luontaiselinkeinojen tulevaisuutta uhkaavat Länsi-Siperian lisääntyvät öljyn- ja kaasunporaukset, sillä ne supistavat porojen laidunmaita ja saastuttavat jokia.Korhonen & Kulonen, s. 306–308. Samojedien uskonto edustaa muiden Siperian kansojen tapaan šamanismia. Jumaluuksia ovat ylijumala ja lukuisat henget, joihin pitävät yhteyttä šamaanit. Merkittävässä asemassa ovat myös puusta valmistettavat kotijumalat, jotka edustavat muun muassa esi- isien henkiä. Uskonnollisiin menoihin kuuluu uhraaminen henkien lepyttämiseksi. Esimerkiksi metsästäjä uhraa metsän ja veden hengille uhriaterian kaadettuaan suuren saaliin. Uhriateriaan kuuluu lihaa, leipää, viinaa sekä ainoastaan tätä tarkoitusta varten pähkinöistä valmistettua voita. Rukouksen jälkeen heitetään ateria tuleen, jotta ruoat hävityksen kautta pääsisivät perille henkien luo. Uskomuksen mukaan kaikissa kappaleissa piilee henki, joka vapautuu kun esine on rikottu tai hävitetty.Korhonen & Kulonen, s. 308–309. == Lähteet == * === Viitteet === == Aiheesta muualla == * Luokka:Arktisen alueen alkuperäiskansat
Harus

Harus eli staagi ovat köysiä tai vaijereita, jotka tukevat laivan tai veneen mastoa pituussuunnassa. Sivusuunnassa mastoa tukevat vantit. Haruksiksi kutsutaan myös puhelin- ja sähköpylväiden ja erilaisten antenni-, linkki- ym. mastojen tukivaijereita. Keulaharuksia, joihin keulapurjeet kiinnitetään, voi olla yksi tai useampia. Lisäksi joskus käytetään maston keskivaiheilta kanteen tulevaa väliharusta eli "babystaagia" estämään maston taipumista rasituksessa. Takaharuksia on toisinaan kaksi, mutta useimmiten vain yksi, joka voi tosin jakautua kahteen osaan ennen kiinnittymistä veneen perään. Tällaista ratkaisua kutsutaan "kukonjalaksi". Takaharus on usein säädettävä, sitä voidaan kiristää joko vanttiruuvin, taljan tai hydraulisen kiristimen avulla. Näin voidaan säätää purjeita taivuttamalla takaharuksella maston kärkeä. Luokka:Purjealuksen rakenne
Munjärvi

Munjärvi (myös Mundjärvi, ) oli Venäjän keisarikunnan aikainen kunta Aunuksen Karjalassa. Se sijaitsi nykyisen Karjalan tasavallan Kontupohjan piirin länsiosassa. Munjärven kunta kuului Aunuksen kuvernementin Petroskoin kihlakuntaan. Sen naapurikuntia olivat pohjoisessa Lintujärvi, idässä Kontupohja, etelässä Säämäjärvi ja lännessä Suomen puolella Suojärvi. Munjärven kunnan kyliä olivat muun muassa Munjärvenlahti ja Vuohtjärvi. Vuonna 1905 kunnassa oli 6 342 asukasta. Munjärven kunta lakkautettiin vuonna 1927 ja liitettiin osaksi Petrovskin piiriä. Munjärven kunnan alue oli jatkosodan aikana Suomen miehittämä 1941–1944. ==Lähteet== Luokka:Itä-Karjalan entiset kunnat Luokka:Kontupohjan piirin asutut paikat
Jan Myrdal

Jan Myrdal (19. heinäkuuta 1927 – 30. lokakuuta 2020https://www.dn.se/kultur/forfattaren-jan-myrdal-ar-dod/ ) oli ruotsalainen kirjailija. Maailmankatsomukseltaan hän oli maolainen kommunisti. Hänen vanhempansa olivat Alva ja Gunnar Myrdal.Jan MYrdal Alva Myrdalin kotisivu == Ura == Jan Myrdal kirjoitti toistakymmentä romaania ja ainakin saman verran matkareportaaseja. Hän käänsi ruotsiksi Balzacin, Diderot'in ja Strindbergin teoksia ja avusti lehtiä. 1960-luvun lopussa hänen elokuvansa Myglaren herätti kohua Ruotsissa. Se oli terävää yhteiskuntasatiiria, joka näytettiin kuusi kertaa televisiossa. Myglaren Myrdal puolusteli Stalinin diktatuuria, Kambodžan kansanmurhia sekä Taivaallisen rauhan aukion joukkomurhia. Myöhemmin hänet tunnettiin putinistina, joka osallistui muun muassa vuonna 2017 Moldovassa järjestettyyn äärioikeistolaisten konferenssiin. == Jan Myrdal -seura == Vuonna 2008 perustettu Jan Myrdal -seura jakaa kahta vuosittaista kirjallisuuspalkintoa, vuonna 2008 aloitettua 100 000 Ruotsin kruunun Lenin- palkintoa ja vuonna 2010 ensi kertaa jaettua 10 000 kruunun Robespierre- palkintoa. Etenkin Lenin-palkinnon nimi on herättänyt pahennusta, ja kirjailija Susanna Alakoski kieltäytyikin vuonna 2013 vastaanottamasta palkintoa, koska ei halunnut nimeään yhdistettävän totalitaristiseen vallankäyttöön.Alakoski tackade nej till Leninpris, Dagens Nyheter 24.1.2014. Robespierre-palkinto myönnettiin vuonna 2014 toiselle ruotsinsuomalaiselle kirjailijalle Eija Hetekivi Olssonille.Hetekivi Olsson saa Myrdalin palkinnon, Sveriges Television 14.4.2014. ==Suomennetut teokset== * Eurooppalaisen intellektuellin aikalaistunnustuksia, Tammi, 1966 * Kiina: vallankumous jatkuu, Tammi, 1971 * Lapsuus, Tammi, 1983 * Raportti kiinalaisesta kylästä, Tammi, 1971 * Sanankäyttöä, Valikoima teoksista Skriftställning 1 ja 2, Tammi, 1971 == Lähteet == == Aiheesta muualla == * Jan Myrdalin muistokirjoitus Helsingin Sanomissa Luokka:Ruotsalaiset kirjailijat Luokka:Maolaiset Luokka:Vuonna 1927 syntyneet Luokka:Vuonna 2020 kuolleet
Yhdistetyn maailmancup 1994–1995

Yhdistetyn maailmancupin kaudella 1994–1995 järjestettiin kymmenen osakilpailua. ==Osakilpailut ja voittajat== Päivämäärä Paikka Kilpailu Voittaja Tulokset 29\. marraskuuta 1994 Steamboat Springs Gundersen K120/15 km Knut Tore Apeland 10\. joulukuuta Štrbské Pleso Gundersen K88/15 km Fred Børre Lundberg 7\. tammikuuta 1995 Schonach Gundersen K120/15 km Fred Børre Lundberg 10\. tammikuuta Val di Fiemme Gundersen K120/15 km Kenji Ogiwara 14\. tammikuuta Liberec Gundersen K120/15 km Kenji Ogiwara 28\. tammikuuta Vuokatti Gundersen K120/15 km Knut Tore Apeland 3\. helmikuuta Falun Gundersen K120/15 km Kenji Ogiwara 9\. helmikuuta Oslo Gundersen K120/15 km Kenji Ogiwara 18\. helmikuuta Bad Goisern Gundersen K120/15 km Kenji Ogiwara 25\. maaliskuuta Sapporo Gundersen K120/15 km Kenji Ogiwara ==Maailmancupin kokonaiskilpailun kymmenen parasta== Sija Urheilija Maa Pisteet 1\. Kenji Ogiwara 1285 2\. Bjarte Engen Vik 911 3\. Knut Tore Apeland 898 4\. Tsugiharu Ogiwara 825 5\. Takanori Kōno 710 6\. Fred Børre Lundberg 691 7\. Trond Einar Elden 642 8\. Halldor Skard 590 9\. Mario Stecher 550 10\. Masashi Abe 516 *Täydellinen pistetaulukko FIS:n tietokannassa 1994–1995 Luokka:Vuoden 1994 urheilu Luokka:Vuoden 1995 urheilu
Etuharus

Keulaharus tai etuharus on harus, joka tukee purjeveneen mastoa edestäpäin. Usein kuulee keulaharuksesta käytettävän myös nimeä förstaagi. Keulaharus on yleensä teräsvaijeria. Yhdessä peräharuksen ja vanttien kanssa keulaharus pitää mastoa pystyssä. Keulaharukseen myös kiinnitetään veneen keulapurje eli fokka tai genua. Keulapurje voi kiinnittyä keulaharukseen joko pistoolihaoilla tai se voidaan pujottaa erityiseen profiiliin. Nykyisin on yleistynyt myös keulapurjeen rullalaite, jossa purje rullataan haruksen ympärille silloin, kun sitä ei tarvita. Keulaharuksen yläpään kiinnityspiste mastossa vaihtelee. Jos harus kiinnittyy maston huippuun, puhutaan mastonhuipputakilasta tai "toppirikistä". Jos harus kiinnittyy jonkin matkaa maston huipun alapuolelle, on kyse osatakiloidusta veneestä. Tässä takilassa on etuna mahdollisuus säätää purjeita taivuttamalla maston ohutta huippua takaharuksen sekä mahdollisesti myös barduunoiden avulla. Luokka:Purjealuksen rakenne
Ud

Ud on perinteinen arabialainen kielisoitin. Sen nimellä on lukuisia eri kirjoitustapoja, kuten oud, 'oud ja 'ud. Länsimaisista soittimista udin lähimpänä vastineena pidetään lähinnä luuttua. Udissa on kaikukoppa ja 5–8 paria kieliä. Sen kaltaisia soittimia löytyy arabialaisen musiikin lisäksi myös Iranin, Turkin, Kreikan ja Armenian musiikkikulttuureista. Udin soittajista arvostusta on nauttinut tunisialainen Dhafer Youssef. Luokka:Kielisoittimet
Deinonychus

Deinonychus (kreikaksi δεινος ja ονυξ/ονυχος, ”hirmukynsi”) oli suku dinosaurusten Dromaeosauridae-heimossa. Suvun nimi viittaa heimon lajeille tyypilliseen sirppikynteen, jota ne käyttivät saalistuksessa. Suvusta on kuvattu vain yksi laji, Deinonychus antirrhopus, joka oli Velociraptorin kookkaampi lähisukulainen. Deinonychuksen fossiileja on löydetty Montanasta Pohjois-Amerikasta. Todennäköisesti Deinonychus saattoi saalistaa isoja kasvinsyöjädinosauruksia, jotka tämä kaatoi mahdollisesti sirppikynsillään ja hampaillaan. Aikaisemmin uskottiin, että Deinonychus saalisti luultavasti laumassa vähän samoin kuin hyeenat nykyisin; yksi hämää edestä ja muut yrittävät takaapäin niskaan. Fossiloituneista hampaista tehdyt hiilen isotooppien analyysit ovat kuitenkin haastaneet käsityksen. Nuorten ja vanhempien yksilöiden ruokavalio poikkesi toisistaan, mikä voisi viitata siihen että modernien lintujen ja krokotiilien tavoin Deinonychus ei ollut sosiaalinen saalistaja. Tutkijat ovat perinteisesti ajatelleet, että Deinonychus käytti sirppikynsiään aiheuttaakseen saaliilleen vakavia haavoja. Vuonna 2005 suoritettiin kuitenkin tutkimus, jossa Deinonychuksen jalan mallilla iskettiin sianruhoa. Kynnet eivät onnistuneet tekemään merkittäviä vaurioita. Tutkimuksen suorittaneiden tutkijoiden mielestä kynsistä olisi enemmän hyötyä kiipeilemisessä. Toinen näkökulma on, että Deinonychus käytti kynsiään samalla tavalla kuin nykyiset haukat: se piti saaliinsa niiden avulla tiukasti aloillaan samalla, kun alkoi syödä sitä elävältä. == Koko ja ulkonäkö == Deinonychuksen pituus oli 3−4 metriä ja paino noin 80 kilogrammaa. Takajalkojen sirppikynnen pituus oli 12 senttimetriä. Fossiileista ei ole löydetty jälkiä höyhenpeitteestä, mutta Dromaeosauridae-heimon lajeilla oletetaan olleen höyhenpeite. == Jurassic Park == Jurassic Parkista tutut Velociraptorit muistuttavat enemmän Deinonychuksia, mutta niiden nopeutta ja varsinkin kokoa on silti liioiteltu. Siksi oikeammin voisikin sanoa, että kyseisessä elokuvassa esiintyneet hirmuliskot olivat Velociraptorin suurempia sukulaisia Deinonychuksia. Elokuvan tekoaikaan jotkut paleontologit luokittelivat Deinonychuksen Velociraptorin lajiksi (nimellä Velociraptor antirrhopus) mihin hypoteesiin myös niin alkuperäisteoksen kuin elokuvankin raptorit perustuvat. Hypoteesi kuitenkin hylättiin muutama vuosi elokuvan teon jälkeen. == Lähteet == == Aiheesta muualla == * http://www.tunturisusi.com/dinosaurukset/lintusukulaiset.htm (anonyymi yksityinen sivusto) Luokka:Dromaeosaurit
Hülya Koçyiğit

Hülya Koçyiğit (s. 12. joulukuuta 1947 Istanbul) on turkkilainen näyttelijä. == Filmografia == Vuosi Elokuva Rooli 1963 Susuz Yaz Bahar Genç Kızlar Oya Deren 1964 Adalardan Bir Yar Gelir Affetmeyen Kadın Ahtapotun Kolları Aslan Marka Nihat Ayşecik Çıtı Pıtı Kız Bir İçim Su Döner ayna Hepimiz kardeşiz Katilin Kızı Nazan Kavga Var Keşanlı Plajda Sevişelim Son Tren Pelin Taşralı Kız Hülya Işık Vurun Kahpeye Aliye Öğretmen 1965 Aşk ve İntikam Dudaktan Kalbe Hıçkırık Hülya İki Yavrucak Kadın İsterse Matmazel Nadya Lafını Balla Kestim Nazar Değmez İnşallah Posta Güvercini Şahiser Serseri Aşık Sevgili Öğretmenim Sevgim ve Gururum Zerrin Bağdatlı Tehlikeli Adımlar Uzakta Kal Sevgilim Yalancı Yıldızların Altında 1966 Aşk Mücadelesi Damgalı Kadın Denizciler Geliyor Dertli Gönüller Dişi Düşman Asuman İntikam Ateşi Karanlıklar Meleği Gül Kaderde Birleşenler Kıskanç Kadın Nevin Seden Kumarbazın İntikamı Leyla O Kadın Ayşe Ölmek mi yaşamak mı Hülya Seni Seviyorum Siyahlı Kadın Vahşi Sevda Yiğit Yaralı Olur 1967 Çıldırtan Dudaklar Deli Fişek Hırçın Kadın Dokuzuncu Hariciye Koğuşu Nüzhet Gül Ağacı Kardeş Kavgası Ringo Gestapoya Karşı Parmaklıkların Arkasından Samanyolu Seni Affedemem Söyleyin Genç Kızlara Utanç Kapıları Yağmur Çiselerken Üvey Ana Yanık Kalpler Yaralı Kuş 1968 Cemile Kadın Asla Unutmaz Hicran Gecesi Funda Dağları Bekleyen Kız Kırmızı Fener Sokağı Kara Sevda Sevemez Kimse Seni Kezban Sarmaşık Gülleri Sus Kimseler Duymasın Vahşi bir erkek sevdim Gül Yalan Yıllar Yasemin'in Tatlı Aşkı 1969 Boş Çerçeve Alev Ölmüş Bir Kadının Mektupları Kınalı Yapıncak Kızıl Vazo Azize Sönmezoğlu Kızım ve Ben Leyla Sen Bir Meleksin Uykusuz Geceler Yarın Başka Bir Gündür Gül Fatma Kunt 1970 Güller ve Dikenler Kezban Roma'da Kalbimin Efendisi Saadet Güneşi Semra Seven Ne Yapmaz Sevda Söz Müdafaanın Selma Alkan Sürtük Canan Alev, Naciye Yaralı Ceylan Zeyno 1971 Adını Anmayacağım Bebek Gibi Maşallah Leyla Erdem Yılmaz Beklenen Şarkı Beyoğlu Güzeli Alev Aker Bütün Anneler Melektir Selma Kezban Paris'te Kezban Hayatım Senindir Leyla Sonay, Nermin Senede Bir Gün Severek Ayrılalım Sezercik Yavrum Benim Son Hıçkırık Üç Arkadaş Yağmur Yarın Ağlayacağım 1972 Azat Kuşu Gökçe Çiçek Kaderimin Oyunu Sev Kardeşim Sezercik Aslan Parçası Tanrı Misafiri Zehra 1973 Düğün Hayat Bayram Olsa Gelin İki Bin Yılın Sevgisi Rabia Siyah Gelinlik Yeryüzünde Bir Melek 1974 Çirkin Dünya Diriliş Diyet El Kapısı 1975 Bir Araya Gelemeyiz Gülşah Çirkef İşte Hayat 1976 Gülşah Küçük Anne Şoför 1977 Sensiz Yaşayamam İstasyon 1978 Evlidir Ne Yapsa Yeridir 1979 Almanya Acı Vatan 1981 Herhangi Bir Kadın 1982 Gazap Rüzgarı Avukat Selma 1983 Derman 1984 Firar Ayşe Sarıca 1985 Kurbağalar 1986 Dikenli Yol 1987 Bez Bebek 1988 Gece Dansı Tutsakları Pononte Fener 1989 Hiçbir Gece Karılar Koğuşu 1991 Bir Kadın 2001 Şellale Semra 2003 Habamam Sınıfı Merhaba Fatoş Hoca 2007 Hicran Sokağı Zümrüt == Aiheesta muualla == * Luokka:Turkkilaiset näyttelijät Luokka:Vuonna 1947 syntyneet Luokka:Elävät henkilöt
Intubaatio

Intubaatio on toimenpide, jossa tajuttomalle tai nukutetulle potilaalle asetetaan kurkunpään tähystimen eli laryngoskoopin avulla intubaatioputki äänihuulien välistä henkitorveen. Toimenpiteen tarkoituksena on pitää ylähengitystiet avoimena ja sen kautta voidaan turvata potilaan hapensaanti. Intubaatio ehkäisee myös vatsalaukun sisällön aspiraatiota. Intubaatioputken pitää olla tiivis ja sopivan kokoinen potilaan rakenteeseen nähden. Intubaatio suoritetaan lähes aina nukutuksen yhteydessä kahdesta syystä: nukutetun potilaan kieli painuisi nieluun estäen normaalin hengityksen ja toisaalta nukutuksen aikana hengityskeskuksen toiminta heikkenee. Elvytystilanteessa pyritään turvaamaan avoin ilmatie intuboimalla potilas. Näin estetään myös mahansisällön joutuminen keuhkoihin, jos potilas oksentaa. Intubaatio on Suomessa lääkärin suorittama toimenpide, mutta sairaalan ulkopuolisessa ensihoidossa myös hoitaja voi intuboida. == Lähteet == == Aiheesta muualla == Luokka:Lääketieteelliset hoidot Luokka:Seulonnan keskeiset artikkelit Luokka:Anestesiologia
Gul Mohammed

Gul Mohammed (15. helmikuuta 1957 Delhi, Intia – 1. lokakuuta 1997 Delhi, Intia)CELEBRITY GUL MOHAMMED 1957 - 1997Viitattu 19.7.2024 oli intialainen mies, joka todettiin 19. heinäkuuta 1990 suoritetussa mittauksessa Ram Manohar Lohian sairaalassa Delhissä maailman lyhimmäksi liikuntakykyiseksi ihmiseksi kautta aikojen. Mittauksen mukaan Mohammed oli 57 cm pitkä ja painoi 17 kg. Mohammed on päässyt myös Guinnessin ennätysten kirjaan.Gul Mohammed; World’s Shortest ManViitattu 19.7.2024 Mohammedin ammatti oli sirkustaiteilija. Mohammed ei kuitenkaan enää hallussapidä ennätystä maailman pienimmästä miehestä. == Aiheesta muualla == *Uutinen Mohammedin kuolemasta *Uutinen Mohammedin kuolemasta Luokka:Intialaiset sirkustaiteilijat Luokka:Lyhytkasvuiset henkilöt Luokka:Vuonna 1957 syntyneet Luokka:Vuonna 1997 kuolleet
Mieli (yhdistys)

MIELI Suomen Mielenterveys ry (ent. Suomen Mielenterveysseura) on suomalainen yhdistys, jonka tehtävänä on edistää mielenterveyttä ja tarjota tukea kriisitilanteissa. Se on yksi maailman vanhimmista toimivista mielenterveysalan kansalaisjärjestöistä. Yhdistys puolustaa ihmisen oikeutta henkiseen hyvinvointiin, tukee ja kehittää vapaaehtoista kansalaistoimintaa ja uusia mielenterveystyön sisältöjä sekä tarjoaa tukea ja apua elämän kriisitilanteisiin. Se lisää mielenterveystietoutta ja mielenterveyden asiantuntijuutta, kouluttaa työntekijöitä ja vapaaehtoisia sekä täydentää julkisia palveluita sekä ylläpitää muun toiminnan lisäksi valtakunnallista kriisipuhelinta sekä verkkokriisikeskusta. Yhdistyksen toimintaa rahoittavat Sosiaali- ja terveysjärjestöjen avustuskeskus, ministeriöt, kunnat ja seurakunnat. Mieli on Sosten jäsenjärjestö, yksi Lapinlahti-säätiön perustajajärjestöistä ja Vapaaehtoisen pelastuspalvelun valmiusjärjestö. == Historia == Järjestö perustettiin vuonna 1897 nimellä Skyddsföreningen för Sinnessjuka – Turvayhdistys mielenvikaisia varten. Tuolloin sen tehtävä oli avustaa mielisairaaloista kotiutettavia toipilaita ja välittää mielenterveystietoa. Vuonna 1919 seuran nimeksi muutettiin Stifelsen för Psykisk Hälsa – Sielunterveysseura ja toimintaa suunnattiin aiempaa vahvemmin valistustyöhön. Vuonna 1939 nimeksi muutettiin Hermo- ja mielitautien vastustamisyhdistys – Föreningen för nerv- och sinnessjukdomarnas bekämpande ja vuonna 1952 Suomen Mielenterveysseura. Vuonna 1992 seura muuttui liitoksi, ja ruotsinkieliseksi nimeksi muodostui Föreningen för Mental Hälsa i Finland. Vuonna 2019 käyttöön otettiin edelleen voimassa oleva nimi. Ruotsinkielinen nimi on MIELI Psykisk Hälsa Finland rf ja englanniksi MIELI Mental Health Finland. == Lähteet == == Aiheesta muualla == *Mieli ry:n verkkosivut Luokka:Suomalaiset päihde- ja mielenterveysjärjestöt
Leroy Carr

Leroy Carr (27. maaliskuuta 1905 Nashville – 29. huhtikuuta 1935 Indianapolis) oli yhdysvaltalainen blueslaulaja, -laulunkirjoittaja ja pianisti. Hän oli afroamerikkalainen. Carrin tyylistä ovat ottaneet vaikutteita muun muassa Nat King Cole ja Ray Charles. Hänen kappaleistaan ovat esittäneet cover-versioita Eric Clapton ja Memphis Slim. Carr kuoli munuaistulehdukseen 30-vuotiaana. == Lähteet == Luokka:Yhdysvaltalaiset pianistit Luokka:Yhdysvaltalaiset laulajat Luokka:Vuonna 1905 syntyneet Luokka:Vuonna 1935 kuolleet
Kupu

Kupu on ruokavarastona toimiva ruoansulatuskanavan osa. Linnuilla kupu on ruokatorven laajentuma, hyönteisillä taasen etusuolen laajentuma. Varastoinnin lisäksi ruokamassa jatkaa myös sulamistaan kuvussa syljen entsyymien ansiosta. Maitohappobakteerien ansiosta ruokamassan pH laskee, mikä vaikuttaa ruokamassan kivennäisaineiden liukenemiseen. == Lähteet == Luokka:Hyönteisten anatomia Luokka:Lintujen anatomia Luokka:Ruoansulatuselimistö
Sky City 1000

Sky City 1000 on Tokion ruuhkia ja viheralueiden puutetta lievittämään suunniteltu rakennushanke. Se koostuu 1 000 metriä korkeasta ja maanpinnan tasolla 400 metriä leveästä rakennuksesta, jonka lattiapinta-ala olisi yhteensä 8 neliökilometriä. Takenaka Corporationin vuonna 1989 ehdottama suunnitelma antaisi asunnot 35 000 ihmiselle ja työpaikan yhteensä 100 000:lle. Rakennus koostuisi 14 koverasta "avaruustasosta". Hanke on herättänyt runsaasti huomiota maailmalla, ja monet toivovat rakennuksen toteutuvan vuosikymmenen kuluessa. Hanke otetaan ilmeisen vakavasti, ja Tokion ainoaa tulipalojen sammuttamiseen käytettävää helikopteria on käytetty simulaatioissa, joissa testataan tulipalon syttymisen seurauksia valtavassa rakennuksessa. Tutkimuslaitoksissa Tokion ulkopuolella kokeillaan myös rakennuksessa käytettäviä kolmikerroksisia suurnopeushissejä, joihin mahtuisi 70 ihmistä kerrallaan. Hankkeen suunnittelussa on myös pyritty ottamaan huomioon mahdolliset maanjäristykset ja tuulen sekä taifuunien vaikutukset rakennukseen. Tokion entistä merenpohjaa oleva hiekkainen maaperä ei ole helpoin mahdollinen rakennusalusta. Vakavuudestaan huolimatta hanke on verrattavissa moniin suurisuuntaisiin rakennushankkeisiin, kuten Le Corbusierin Radiant Cityyn tai myös Tokioon suunniteltuun 4 000 metriä korkeaan X-Seed 4000:een. ==Aiheesta muualla== * Takenakan sivu * Discovery Channelin tietoa hankkeesta Luokka:Tokion rakennukset ja rakennelmat
Stadium

Stadium on ruotsalainen urheiluvälineitä ja -vaatteita myyvä kauppaketju. Stadiumin pääkonttori sijaitsee Norrköpingissä, jonne perustettiin myös ketjun ensimmäinen kauppa – alkuperäiseltä nimeltään Spiralen Sport. Vuonna 2012 Stadiumilla oli yli 140 liikettä Ruotsissa, Tanskassa ja Suomessa. Yrityksen liikevaihto oli vuonna 2013 noin 4,8 miljardia kruunua. Vuonna 2014 Stadium avasi ensimmäisen liikkeensä Saksaan, Hampuriin. Vuonna 2015 yhtiö avasi toisen liikkeen Saksaan ja vuonna 2016 kolmannen. == Historiaa == Stadium juontaa juurensa vuoteen 1974, jolloin Ulf Eklöf osti Norrköpingistä Spiralen Sport -nimisen liikkeen. Ensimmäinen Stadium-niminen kauppa avattiin vuonna 1987 Tukholman Sergelgatanille ”elämysten areenaksi”. Myymälää kiersi juoksuratakuvio, josta tuli osa ketjun myymäläkonseptia yhdessä sisäänkäynnin tunnelman ja tuotteiden esillepanon kanssa. == Stadiumin myymälät Suomessa == Suomen ensimmäinen Stadium avattiin huhtikuussa 2001 Helsingin Forumissa. Joulukuussa 2015 Suomessa oli 28 myymälää sekä verkkokauppa. *Espoo **Ainoa **Iso Omena **Sello *Helsinki **Forum **Itis **Kaari **Kamppi **Redi *Hämeenlinna **Goodman *Hyvinkää **Willa *Jyväskylä **Sokos tavaratalo *Kempele **Kauppakeskus Zeppelin *Kuopio ** Matkus *Lahti **Kauppakeskus Karisma **Trio *Lappeenranta **IsoKristiina *Lempäälä **Ideapark * Mikkeli ** Kauppakeskus Stella * Oulu **Oulu City **Ideapark Oulu * Pori ** Kauppakeskus Puuvilla * Porvoo *Raisio **Mylly *Rovaniemi **Kauppakeskus Revontuli *Salo **Plaza *Seinäjoki **Ideapark Seinäjoki *Tampere **Koskikeskus **Lielahti *Turku **Hansa **Skanssi *Vaasa **Keskusta *Vantaa **Jumbo **Tammisto ==Lähteet== ==Aiheesta muualla== *Stadium Luokka:Ruotsalaiset kauppaketjut Luokka:Urheiluvälinekaupat
Jean-Bertrand Aristide

Jean-Bertrand Aristide (s. 15. heinäkuuta 1953) on haitilainen poliitikko ja entinen katolinen pappi. Hän on ollut Haitin presidenttinä kolmeen otteeseen: vuosina 1991, 1994–1996 ja 2001–2004. Ensimmäisellä vaalikaudellaan Aristide oli Haitin ensimmäinen demokraattisesti valittu johtaja. == Opiskelu ja valtaan nousu == Aristide kävi katolista kouua ja opiskeli psykologiaa yliopistossa. Hänen opiskeluaikansa oli Jean-Claude Duvalierin britaalin vallan aikaa, ja Aristide vaati muutosta radio-ohjelmissaan. Häntä roshkaisiin lähtemään maasta, ja hän jatkoi opintojaan Kanadassa, suorittaen teologian maisterin tutkinnon Montrealissa. Aristide palasi Haitille 1985 ja hänestä tuli seurakuntapappi. Hän arvosteli edelleen maan ja kirkon johtoa äänekkäästi, ja häntä vastaan tehtiin murhayrityksiä. Vuonna 1994 Aristide pyysi pappisvirasta vapautusta. Kansanliike rohkaisi Aristidea presidenttiehdokkaaksi, ja hän voitti vuoden 1990 vaalit. Hän käynnisti lukutaito-ohjelman, pienensi paikallispäälliköiden valtaa ja vähensi räikeimpiä ihmisoikeusrikkomuksia. Uudistukset suututtivat Haitin eliittiä ja sotavoimia. == Presidenttikaudet == Aristide syrjäytettiin Yhdysvaltain tukeman vallankaappauksen avulla (George H. W. Bushin aikaan). Myöhemmin kyllästyttyään sotilaisiin pian, Yhdysvallat palautti Aristiden valtaan Bill Clintonin kaudella vuonna 1994, joskin Aristiden oli noudatettava nyt Valkoisen talon sanelemaa talouspolitiikkaa. Aristide ei saanut osallistua toista kertaa peräkkäin presidentin vaaleihin, joten hän luopui vallasta vuonna 1996. Vuonna 2001 hän kuitenkin asettui jälleen ehdolle ja nousi valtaan köyhien äänillä. Maan talous- ja sotilaseliitistä koostuva oppositio syytti Aristiden puoluetta vilpillisistä vaaleista, vaikka tarkkailijat eivät pitäneet vaalituloksia ongelmista huolimatta vääränä. Vuonna 2004 Aristide syöstiin vallasta opposition nostattamien levottomuuksien aikana. Aristiden mukaan yhdysvaltalaiset sotilaat kidnappasivat hänet. Aristiden seuraaja, René Préval, nousi kuitenkin valtaan vuoden 2005 vaaleissa, ja Aristide on Etelä- Afrikasta maan paosta ilmoittanut, ettei halua valtaa pois nykyiseltä presidentti Prévalilta. Aristide palasi Haitiin vuonna 2011, juuri ennen maassa järjestettyjä vaaleja.Los Angeles Times - Jean-Bertrand Aristide returns to Haiti, days before presidential election Viitattu 30.3.2011 ==Lähteet== Luokka:Haitin presidentit Luokka:Haitilaiset papit Luokka:Vuonna 1953 syntyneet Luokka:Elävät henkilöt Luokka:Vapautuksen teologia
Tefra

thumb|Vulkanologi tutkimassa Islannissa tefrakerrostumia. Tefralla viitataan kaikkiin tulivuorenpurkauksen seurauksena muodostuviin kerrostumiin, jotka ovat syntyneet purkauksessa ilmaan lentäneestä materiaalista eli pyroklasteista. Tefra jaotellaan koon mukaan. Vulkaanisen tuhkan raekoko on alle 2 millimetriä. Lapillit ovat 2–64 millimetrin suuruisia kiviä ja niitä suuremmat lohkareita tai pommeja. Tefran kovettuessa syntynyt materiaalia jaotellaan kappaleiden koon perusteella muun muassa agglomeraatteihin, pyroklastisiin breksioihin, lapillituffeihin ja tuhkatuffeihin. Agglomeraatit koostuvat vähintään 75 prosenttisesti vulkaanisista pommeista ja pyroklastiset breksiat vähintään 75 prosenttisesti joko lohkareista ja pommeista. Tuffibreksiassa puolestaan on 25–75 prosenttia lohkareita ja/tai pommeja. Lapillituffit puolestaan ovat koostuneet pääosin lapilleista ja tuhkatuffit tuhkasta. Tuhkatuffeihin viitataan usein vain nimellä tuffi. == Lähteet == == Aiheesta muualla == Luokka:Vulkanologia
Karjalan kunnailla (kansansävelmä)

Karjalan kunnailla (Jo Karjalan kunnailla lehtii puu...) on suomalainen kansansävelmä. Lauluun on kirjoittanut suomenkieliset sanat Valter Juva. Sen ovat levyttäneet muun muassa Anna Mutanen, Linda Lampenius, Eugen Malmsten, Cantores Minores, Ylioppilaskunnan Laulajat, Lauri Laine, Georg Ots, Joensuun Mieslaulajat, Martti Talvela, Ensiferum ja Liljan Loisto. Iivo Härkönen on sanoittanut sävelmän karjalaksi. Aleksandr Beloborodovin säveltämä Karjalan tasavallan hymni noudattaa suurilta osin Karjalan kunnailla -kansansävelmän melodiaa. ”Karjalan kunnailla” soi eteläkarjalaisen Lappeenrannan kaupungin iltasoittona kesäiltaisin. Nauhoitteella soittaa trumpettia director musices Hannu Sopanen. Vuosina 2007–2017 iltasoitto toistettiin linnoituksen ortodoksikirkon kellotapulista, ja vuodesta 2018 alkaen paikkana on ollut vesitorni. == Lähteet == Luokka:Suomalaiset kansansävelmät Luokka:Suomalaiset isänmaalliset laulut Luokka:Karjala Luokka:Teokset ilman tekijännimeä
Tuffi

thumb|18,5 Ma. Tuffi ( < ) on tulivuoresta purkautuvasta tuhkasta iskostunutta kiveä. Tuhkahiukkasen koko on alle 2 mm, eli hiukkaset ovat alle hiekanjyvän kokoisia tai niinkin pieniä kuin savihiukkaset ja vielä pienempiä. Suurempia partikkeleita (2–64 mm) kutsutaan nimellä lapilli. Monesti tuffikivessä on tuhkan seassa suurempia lapilleja. Tuffikivestä voi syntyä breksiaa. Tuffi voi mineraalikoostumukseltaan olla muun muassa ryoliittista, trakyyttista, andesiittista tai basalttista. == Katso myös == * Pyroklastinen tuhkapilvi == Lähteet == == Aiheesta muualla == Luokka:Pintakivilajit Luokka:Tulivuoret Luokka:Vulkanologia
Yhdistyneiden kansakuntien elintarvike- ja maatalousjärjestö

Yhdistyneiden kansakuntien elintarvike- ja maatalousjärjestö (FAO, Lyhenneluettelo, Kielitoimiston ohjepankki) on Yhdistyneiden kansakuntien erityisjärjestö, joka käsittelee ruokaturvaan, maa-, metsä- ja kalatalouteen sekä maaseutuun liittyviä kysymyksiä. FAO:n keskeinen tavoite on poistaa nälkä maailmasta. ==Tehtävät== FAO toimii jäsenmaidensa foorumina sekä neuvottelee sopimuksista ja keskustelee politiikasta. FAO kerää, analysoi ja jakelee monenlaista tietoa ja tekee tutkimusta ruokaan ja maatalouteen liittyen. Järjestö myös edistää ja levittää ruokaan ja maatalouteen liittyvää tietämystä sekä tekee suosituksia toimenpiteistä ja politiikoista asioiden parantamiseksi. FAO pyrkii takaamaan kaikille maailman ihmisille ruokaturvan sekä varmistamaan, että kaikilla on säännöllinen pääsy riittävään määrään laadukasta ruokaa. FAO:n keskeinen tavoite on poistaa nälkä maailmasta. Järjestö pyrkii kohottamaan maailman ihmisten ravitsemustasoa ja elintasoa, edistää ruoan jakelua ja maatalouden tuottavuutta sekä parantaa maaseudun väestön oloja. Maa-, metsä- ja kalatalouden lisäksi sen alaa ovat hätätilat, kuten kuivuus, nälänhätä, tuholaiset ja kasvitaudit. FAO tarjoaa kehitysmaille ja siirtymätalousmaille osaamista ja tietoa, jonka avulla ne pystyvät modernisoitumaan, parantamaan maa-, metsä- ja kalatalouksiensa käytäntöjä sekä varmistamaan kaikille asukkailleen hyvän ravitsemustason. FAO isännöi Maailman ruokaturvakomiteaa, joka koordinoi ruokaturvaan ja ravitsemukseen liittyviä toimia. ==Historia== FAO perustettiin 16. lokakuuta 1945, ja siitä tehtiin YK:n erityisjärjestö seuraavana vuonna. Vuonna 1951 FAO:n päämaja siirrettiin Washingtonista Yhdysvalloista Roomaan Italiaan. ==Jäsenet== FAO:lla on toukokuussa 2020 yhteensä 194 maajäsentä, yksi jäsenorganisaatio (Euroopan unioni) sekä kaksi liitännäisjäsentä (Färsaaret ja Tokelau). Suomi on ollut FAO:n jäsen vuodesta 1945 alkaen. ==Pääsihteerit== pääsihteeri virkakausi maa John Boyd Orr lokakuu 1945 – huhtikuu 1948 Norris E. Dodd huhtikuu 1948 – joulukuu 1953 Philip V. Cardon tammikuu 1954 – huhtikuu 1956 Herbert Broadley vt. huhtikuu 1956 – marraskuu 1956 Binay Ranjan Sen marraskuu 1956 – joulukuu 1967 Addeke Hendrik Boerma tammikuu 1968 – joulukuu 1975. Edouard Saouma tammikuu 1976 – joulukuu 1993 Jacques Diouf tammikuu 1994 – joulukuu 2011 José Graziano da Silva tammikuu 2012 – heinäkuu 2019 Qu Dongyu elokuu 2019 – == Lähteet == == Aiheesta muualla == * Yhdistyneiden kansakuntien elintarvike- ja maatalousjärjestön kotisivut * FAO Nordens webbplats Luokka:Kansainväliset järjestöt Luokka:Yhdistyneiden kansakuntien erityisjärjestöt